CELEX: 62010CN0541
Language: da
Date: 2010-09-08 00:00:00
Title: Sag C-541/10 P: Appel iværksat den 22. november 2010 af Quinta do Portal, SA til prøvelse af dom afsagt af Retten (Ottende Afdeling) den 8. september 2010 i sag T-369/09 — Quinta do Portal, SA mod KHIM og Vallegre (PORTO ALEGRE)

5.2.2011   
            
            
               DA
            
            
               Den Europæiske Unions Tidende
            
            
               C 38/4
            
         Appel iværksat den 22. november 2010 af Quinta do Portal, SA til prøvelse af dom afsagt af Retten (Ottende Afdeling) den 8. september 2010 i sag T-369/09 — Quinta do Portal, SA mod KHIM og Vallegre (PORTO ALEGRE)
   (Sag C-541/10 P)
   2011/C 38/05
   Processprog: portugisisk
   
      Parter
   
   
      Appellant: Quinta do Portal, SA (ved advogado Bolota Belchior)
   
      De andre parter i appelsagen: Kontoret for Harmonisering i det Indre Marked (Varemærker og Design) og Vallegre — Vinhos do Porto, SA
   
      Appellanten
   
   
               —
            
            
               Rettens dom ophæves i sin helhed.
            
         
               —
            
            
               Appellanten gives medhold i alle sine påstande for Retten, hvor der blev nedlagt påstand om annullation af afgørelse truffet den 18. juni 2009 af Første Appelkammer ved Kontoret for Harmonisering i det Indre Marked, der ikke gav medhold i klagen, der var indgivet over afgørelse truffet af annullationsafdelingen, der erklærede EF-varemærke nr. 4009908 (PORTO ALEGRE), registreret den 16. maj 2006 og offentliggjort i Boletín de Marcas Comunitarias nr. 30/2005 af 25. juli 2005, ugyldigt (sag R 1012/2008-1).
            
         
               —
            
            
               Harmoniseringskontoret og Vallegre — Vinhos do Porto, SA tilpligtes at betale omkostningerne i begge instanser.
            
         
      Anbringender og væsentligste argumenter
   
   Der er ulighed mellem ordene »Porto Alegre« og »Vista Alegre« i begrebsmæssig forstand, for så vidt angår det dominerende element og det samlede indtryk af varemærket, og grafisk og fonetisk ulighed, eftersom varemærkernes to betegnelser er forskellige.
   Det særprægede element i det EF-varemærke, der søges registreret, fremgår tydeligt af kombinationen af ordene »Porto« og »Alegre«, der sammen former en logisk og begrebsmæssig helhed.
   Ordet »Alegre« er ikke det dominerende element i EF-varemærket. Henset til at dette har betydning for vurderingen af ligheden mellem varemærkerne, er det nødvendigt at understrege, at dette spørgsmål ikke er blevet undersøgt nærmere i den foreliggende sag.
   I den appellerede dom er artikel 8, stk. 1, litra b), i forordning (EF) nr. 40/94 (1) og artikel 8, stk. 1, litra b), i forordning (EF) nr. 207/2009 (2) (der er enslydende affattet) blevet urigtigt fortolket og derfor blevet tilsidesat.
   Den appellerede dom har ikke taget hensyn til eller tiltrådt disse argumenter, der er fremsat i den sag, der blev anlagt ved Retten.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994, L 11, s. 1).
   
      (2)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1)